Akadémia ozbrojených síl generála Milana Rastislava Štefánika

Akadémia ozbrojených síl generála Milana Rastislava Štefánika so sídlom v Liptovskom Mikuláši je štátna vojenská vysoká škola univerzitného typu. Akadémia poskytuje vysokoškolské vzdelanie vo všetkých troch stupňoch. Jej rektorom je od 1. novembra 2015 doc. Ing. Jozef Puttera, CSc.

Štúdium 
V roku 2015/2016 akadémia plánuje prijať do štyroch denných programov 85 uchádzačov, absolventov stredných škôl. Uchádzači musia úspešne absolvovať prijímaciu skúšku z angličtiny a matematiky a previerku psychickej spôsobilosti a fyzickej zdatnosti. „Uchádzači prijatí na bakalárske štúdium sa dňom nástupu stávajú zároveň profesionálnymi vojakmi v prípravnej štátnej službe.“

História 
1. september 1973 – rozkazom prezidenta zriadená Vysoká vojenská technická škola v Liptovskom Mikuláši Na Slovensku vtedy existovala aj Vojenská politická akadémia Klementa Gottwalda. 
1993 – zlúčenie Vysokej vojenskej technickej školy s Vysokou vojenskou pedagogickou školou vznikla Vojenská akadémia v Liptovskom Mikuláši
30. jún 2004 – zriadenie Akadémie ozbrojených síl generála Milana Rastislava Štefánika ako štátnej vysokej školy (zákon č. 455/2004 Z.z.)
 zriadenie Národnej akadémie obrany maršala Andreja Hadika ako vzdelávacieho a výcvikového centra pre ďalšie vzdelávanie a odborný výcvik 
31. august 2008 – zrušenie Národnej akadémie obrany maršala Andreja Hadika (zákon č. 144/2008 Z.z.)

Rektori 
 brigádny generál doc. Ing. Miroslav Kelemen, PhD. od septembra 2008 do 31. júla 2011
 brigádny generál doc. Ing. Boris Ďurkech, CSc. od mája 2012 do 1. novembra 2015
 doc. Ing. Jozef Puttera, CSc. od 1. novembra 2015 (bývalý prorektor pre vzdelávanie, vymenovaný 13. októbra 2015)

Referencie

Iné projekty

Externé odkazy 
Oficiálna webová stránka akadémie

Zdroje 
 

 
Štátne vysoké školy na Slovensku
Vojenské školy na Slovensku
Vojenské vysoké školy
Liptovský Mikuláš